**Generalforsamling i Lokalrådet for Grønbjerg-Langelund 12.august 2021**

 **Dagsorden**

1. Valg af dirigent
2. Valg af referent
3. Valg af 2 stemmetællere
4. Lokalrådets beretning ved formanden
5. Forelæggelse af årsregnskab
6. Behandling af indkomne forslag
7. Valg af bestyrelse

På valg er: Jonas Winther Julius

 Kenneth Abildgård (ønsker ikke genvalg)

 Mette Hyldegård (ønsker ikke genvalg)

Suppleant: Én person vælges for et år

1. Valg af revisor (vælges for 2 år) på valg: Preben Klausen

Samt en suppleant (1 år) på valg: Niels Hougaard

1. Evt.

|  |  |
| --- | --- |
| 1.  | Irene Hansen bliver valgt som dirigent, og mødet er varslet 14 dage før i Give Avis |
| 2. | Tinne Antonsen er valgt  |
| 3. | Udskudt – vi vælger stemmetællere, hvis dette er nødvendigt.  |
| 4.  | Året 2020 gik ikke helt som planlagt, det startede ellers så godt med Nerf War i Elkjær hal og multihus d. 1. februar, her var godt 40 børn samlet, og beredt, til den store kamp hvor der var snolder til vinderen.Knap 2 uger efter, d. 12/2, var der igen heftig aktivitet i hallen, her var der stillet et "Legeland" klar, forskellige gymnastikredskaber, airtrack osv. var fundet frem, hvilket gav røde kinder og trætte børn til aften.Vores årlige loppemarked, lørdag d. 14/2 var, traditionen tro, endnu et stort tilløbsstykke for alle de frivillige i lokalområdet, så stor aktivitet i Elkjærhallen, igen igen, og der blev handlet på kryds og tværs, det gav et pænt overskud til støtteforeningen.Fastelavn d. 23/2 fik vi også lov til at afholde, og her dannede Elkjærhallen igen rammen omkring stor aktivitet, vi talte omkring 120 personer ca. 50 % børn og 50 % voksne.d. 29/2 var det så tid til den store MGP-fest, ca. 20 børn hyggede og heppede på hver deres favorit, og der var gevinst til den som gættede rigtigt på vinderen.Onsdag d. 11/3 nåede vi at afholde det sidste arrangement i lang tid, her havde nogle lokale folk taget initiativ til en ølsmagning af Tjekkiske øl.Vores næste arrangement i kalenderen var planlagt til d. 14/3, her havde vi lavet et stort sats med Tarteletfest, stand up og musik, i første omgang rykkede vi den til efteråret, men det endte med at vi måtte aflyse den helt, refundere billetter og heldigvis har vi fået penge retur fra de forskellige ting vi havde betalt, vi glæder os til den dag vi kan afholde festen.Nogle af disse arrangementer er arrangeret af lokalrådet, men de fleste er arrangeret af lokale ildsjæle/arbejdsgrupper, og altid med opbakning fra lokalrådet.TUSIND TAK til alle de ildsjæle der gør det muligt at skabe fantastiske rammer for befolkningen i Grønbjerg-Langelund.Af andre aflyste/flyttede arrangementer i løbet af året kan bl.a. nævnes• Legepladsdag, hvor vi skulle renovere den gamle legeplads på Grønvangen.• Lokalrådsmøder, aflyste og ændret til online. • Oprydning i naturen, det måtte ske på egen hånd, når de enkelte havde tid.• Generalforsamlingen blev flyttet til d. 19/8.• JuletræsfestSkt. Hans kunne vi desværre heller ikke afholde sammen som vi plejer, men lokalrådet opfordrede til at man hver især afholdt skt. Hans og delte billeder og hilsner på vores Facebook side.Ligeledes blev Halloween en anderledes oplevelse, her kunne de lokale folk bestille græskar og godteposer hos lokalrådet, som så uddelte disse fra bil/trailer på hallens P-plads, selvfølgelig efter alle gældende retningslinjer, og efterfølgende kunne folk dele billeder på facebooksiden, denne omgang var det lokalrådet der gav, så hvis familien ønskede 4 stk. græskar og 4 godteposer, så kunne de hentes kvit og frit, på den måde kan alle nemlig være med.Derudover deltog lokalrådet også i en workshop om mobilitet, der blev afholdt på Firkløverskolen, afdeling Ikær i Give, en workshop omkring offentlige transportmidler, hvordan kører det nu, hvilke ønsker og behov er der og hvordan man kan effektivisere disse, det bliver spændende at følge fremadrettet.Da Vejle kommune sendte mailen "Genstart af lokalsamfund" ud, gik vi i et samarbejde med Firkløverskolen, og fik søgt penge til en skaterbane på skolens grund, vi fik bevilliget beløbet og skaterbanen er nu en realitet. Så tak for den mulighed.Det har været et udfordrende år, det har givet stof til eftertanke, og der er blevet udtænkt nye ideer og ændrede procedure, det er ikke altid det går som man planlægger, men så lærer man at navigere i det og få det bedste ud af situationen, og vi har da i hvert fald lært hvordan man holder onlinemøder 😉 |
| 5.  | Jonas gennemgik regnskabet overordnet – alle deltagere havde mulighed for at følge med i regnskabet som er udleveret. Regnskabet er godkendt på Generalforsamlingen.  |
| 6. | Forslag til tre vedtægtsændringer i Lokalrådet.Se bilag (vedtægter)Vi taler om hvad Lokalrådet vil fremadrettet, og at vi meget gerne vil have nogle flere frivillige ‘ud og arbejde’ ved de forskellige arrangementer. At lokalrådet som vision gerne vil ligge både navn og økonomi til de arrangementer som folk har lyst til at lave/arrangere. Forslaget er enstemmigt vedtaget på generalforsamling.  |
| 7. | Jonas Winther Julius modtager genvalgSara Grarup er nyvalgt i lokalrådetSuppleant er: Niels Hougaard  |
| 8. | Preben Klausen er genvalgt som revisor Niels Hougaard er genvalgt som revisor suppleant |
| 9. | Søren Broch stiller spørgsmål til vores ønsker for samfundet. Vi taler om lokalrådets visioner for lokalsamfundet. Vi taler bla. om vores bekymring for skolens fremtid, busforbindelser, børnehavens placering og byfornyelse.Jørgen Sørensen: vil gerne vide hvad planen er mht. hjemmesiden. Vi skal huske at opdatere bla. Kalenderen på hjemmesiden. Lokalrådet vil gerne afholde et møde med de forskellige afdelinger, for at høre hvad de har brug for ved en evt. ny hjemmeside. Betina: blev kontaktet af VK i sommerferien. De sponsorere maling til bålhytten i Langelund, vi skal finde frivillige til at male den. Preben: Affald skal tømmes i bålhytten og aske skal tømmes. Vi taler om, hvem der har ansvar for græsslåning de forskellige steder.  |